21998A0429(01)



РАМКОВО СПОРАЗУМЕНИЕ ЗА СЪТРУДНИЧЕСТВО

между Европейската икономическа общност и Споразумението от Картахена и страните-членки по него, а именно Република Боливия, Република Колумбия, Република Еквадор, Република Перу и Република Венесуела

СЪВЕТЪТ НА ЕВРОПЕЙСКИТЕ ОБЩНОСТИ,

от една страна, и

КОМИСИЯТА НА СПОРАЗУМЕНИЕТО ОТ КАРТАХЕНА И ПРАВИТЕЛСТВАТА НА РЕПУБЛИКА БОЛИВИЯ, РЕПУБЛИКА КОЛУМБИЯ, РЕПУБЛИКА ЕКВАДОР, РЕПУБЛИКА ПЕРУ И РЕПУБЛИКА ВЕНЕСУЕЛА,

от друга страна,

КАТО ИМАТ ПРЕДВИД традиционните връзки на приятелство между страните на Европейската общност (оттук нататък наричани „Общността“) и Споразумението от Картахена и страните-членки по него (оттук нататък наричани „Пакт на страните от Андите“);

КАТО ПОТВЪРЖДАВАТ ангажимента си към принципите на Хартата на Обединените нации, към демократичните ценности и спазването на правата на човека;

ЗАГРИЖЕНИ за общия си интерес за създаване на сътрудничество в редица сектори, и по-специално тези на икономическо сътрудничество, търговско сътрудничество и сътрудничество за развитие;

КАТО ПРИЗНАВАТ основната цел на споразумението, която е да заздрави, задълбочи и разнообрази връзките между двете страни;

КАТО ПОТВЪРЖДАВАТ, че взаимното им желание е да насърчават развитието на регионални организации, насочено към стимулиране на икономически растеж и социален напредък;

КАТО ПРИЗНАВАТ, че Споразумението от Картахена е организация за подрегионална интеграция и че двете страни придават особено значение на насърчаването на процеса на интеграция в региона на Андите;

КАТО ПРИПОМНЯТ Съвместната декларация, подписана от страните на 5 май 1980 г., Споразумението за сътрудничество, подписано през 1983 г., Декларацията от Рим от 20 декември 1990 г., заключителното комюнике, прието в Люксембург на 27 април 1991 г. от Общността и нейните държави-членки, и страните от Групата Рио, както и заключителното комюнике, прието на конференцията на министрите, състояла се в Сантяго на 29 май 1992 г.;

КАТО ПРИЗНАВАТ положителното въздействие на модернизацията и процеса на икономическа реформа, както и либерализирането на търговията в страните от Андите;

КАТО ПРИЗНАВАТ значението, което Общността придава на развитието на търговското и икономическо сътрудничество с развиващите се страни, и загрижени за насоките и решенията по отношение сътрудничеството с развиващите се страни от Азия и Латинска Америка;

КАТО ПРИЗНАВАТ, че Пактът на страните от Андите е съставен от развиващи се страни на различни нива на развитие и че те включват по-специално една страна без излаз на море и редица региони с нисък стандарт на живот;

УБЕДЕНИ във важността на принципите на ГАТТ и свободната международна търговия, както и в спазването на правата на интелектуална собственост и свобода на инвестициите;

КАТО ПРИЗНАВАТ значението на международното сътрудничество за подпомагане на страни, засегнати от проблеми, свързани с наркотични вещества и в този контекст значението на решението, прието от Общността на 29 октомври 1990 г. относно Специалната програма за сътрудничество;

КАТО ПРИЗНАВАТ специалното значение, което и двете страни придават на засилената защита на околната среда;

КАТО ПРИЗНАВАТ необходимостта да се насърчат социалните права и по-специално правата на най-онеправданите,

ЗА СЪВЕТА НА ЕВРОПЕЙСКИТЕ ОБЩНОСТИ:

Niels Helveg PETERSEN,

Министър на външните работи на Дания,

ПредседателнаСъветанаЕвропейскитеобщности

Manuel MARÍN,

Заместник-председател на Комисията на Европейските общности

ЗА КОМИСИЯТА НА СПОРАЗУМЕНИЕТО ОТ КАРТАХЕНА:

Miguel RODRIGUEZ MENDOZA,

Председател на Комисията на Споразумението от Картахена

ЗА ПРАВИТЕЛСТВОТО НА РЕПУБЛИКА БОЛИВИЯ:

Ronald MacLEAN ABAROA,

Министър на външните работи

ЗА ПРАВИТЕЛСТВОТО НА РЕПУБЛИКА КОЛУМБИЯ:

Noemi SANIN DE RUBIO,

Министър на външните работи

ЗА ПРАВИТЕЛСТВОТО НА РЕПУБЛИКА ЕКВАДОР:

Diego PAREDES PENA,

Министър на външните работи

ЗА ПРАВИТЕЛСТВОТО НА РЕПУБЛИКА ПЕРУ:

Dr. Oscar de la PUENTE RAYDADA,

Министър-председател и Министър на външните работи

ЗА ПРАВИТЕЛСТВОТО НА РЕПУБЛИКА ВЕНЕСУЕЛА:

Fernando OCHOA ANTICH,

Министър на външните работи,

СЕ ДОГОВОРИХА ЗА СЛЕДНОТО:

Член 1

Демократична основа за сътрудничество

Връзките на сътрудничество между Общността и Пакта на страните от Андите, както и настоящото споразумение в своята цялост, се основават на зачитането на демократичните принципи и правата на човека, които направляват вътрешната и международната политика както на Общността, така и на Пакта на страните от Андите, и които съставляват съществен елемент на настоящото споразумение.

Член 2

Засилване на сътрудничеството

1. Договарящите се страни с настоящото се ангажират да дадат нов тласък на връзките помежду си. За постигането на тази значима цел, те решиха да насърчат по-специално развитието на сътрудничество, свързано с търговията, инвестициите, финансите и технологиите, като вземат предвид специалния статут на страните от Андите като развиващи се страни, както и да насърчат засилването и заздравяването на процеса на интеграция в подрегиона на Андите.

2. За постигане целите на настоящото споразумение страните признават важността на взаимните консултации по международни въпроси от взаимен интерес.

Член 3

Икономическо сътрудничество

1. Договарящите се страни, като вземат предвид взаимните си интереси и средно- и дългосрочните икономически цели, се ангажират да създадат помежду си икономическо сътрудничество с възможно най-широк обхват, от който нито една икономическа област не е изключена по принцип. Целите на това сътрудничество по-специално са:

2. За тази цел и без да се изключва от самото начало никоя сфера на дейност, договарящите се страни, в свой интерес и в зависимост от своите пълномощия и качество, определят по общо съгласие областите, които следва да бъдат обхванати от икономическото сътрудничество. Сътрудничеството ще се съсредоточи особено върху следното:

3. За постигане на целите на икономическо сътрудничество договарящите се страни, всяка в съответствие със законодателството си, полагат усилия да насърчават дейности, включващи следното:

Член 4

Предоставяне на статут на най-облагодетелствана нация

Договарящите се страни с настоящото си предоставят взаимно статут на най-облагодетелствана нация в търговията, в съответствие с Общото споразумение за митата и търговията (ГАТТ).

И двете страни потвърждават волята си да осъществяват търговия една с друга в съответствие с настоящото споразумение.

Член 5

Развитие на търговско сътрудничество

1. Договарящите се страни приемат да развиват и разнообразяват търговията във възможно най-голяма степен, като взимат предвид съответните си икономически ситуации и като улесняват търговските сделки помежду си във възможно най-голяма степен.

2. За тази цел договарящите се страни полагат усилия да открият начини и методи за намаляване и отстраняване на пречките, затрудняващи развитието на търговия, особено нетарифни и паратарифни бариери, като взимат предвид положените усилия в тази област от международни организации.

3. Договарящите се страни оценяват при необходимост възможността за създаване на процедури за взаимни консултации.

Член 6

Средства за постигане на търговско сътрудничество

В интерес на постигане на по-активно сътрудничество в областта на търговията, договарящите се страни предприемат мерки, насочени към:

Член 7

Временен достъп на стоки

Договарящите се страни приемат да предоставят една на друга освобождаване от данъци и мита за временен внос на стоки, съгласно съответните им законодателства и като държат сметка, където е възможно, за съществуващи споразумения в тази област.

Член 8

Промишлено сътрудничество

1. Договарящите се страни насърчават разширяването и диверсификацията на производствената база на страните от Андите в областта на промишлеността и услугите, като насочват дейностите си по сътрудничество по-специално към малки и средни предприятия и насърчават стъпки за улесняване достъпа на тези предприятия до източници на капитал, пазари и необходима технология, като в същото време стимулират съвместни начинания.

2. За тази цел и в рамките на своите отговорности страните насърчават проекти и дейности, които стимулират:

Член 9

Инвестиции

1. Договарящите се страни приемат:

2. При преследването на тези цели договарящите се страни полагат усилия да стимулират насърчаването на инвестиции, между другото посредством:

3. Сътрудничеството в тази област може да включва публични, частни, национални или многостранни органи, включително регионални финансови институции като „Corporación Andina de Fomento“ (CAF) и „Fondo Latinoamericano de Reservas“ (FLAR).

Член 10

Сътрудничество между финансови институции

Договарящите се страни полагат усилия да насърчат, в зависимост от своите нужди и в рамките на своите съответни програми и законодателства, сътрудничество между финансовите институции във формата на:

Член 11

Научно и технологично сътрудничество

1. В съответствие с взаимните си интереси и целите на своите политики в областта на науката, договарящите се страни приемат да развиват сътрудничество в областта на науката и технологията, по-специално насочено към:

2. Степента на сътрудничество се определя от желанията на страните, които съвместно избират приоритетни области.

Те включват:

3. За да постигнат своите избрани цели, договарящите се страни насърчават и стимулират мерки, включително:

Член 12

Сътрудничество в областта на стандартите

Без да се засягат международните им задължения, в рамките на своите отговорности и в съответствие със своите законодателства, договарящите се страни предприемат стъпки за намаляване на разликите по отношение на теглови категории и мерни единици, стандартизация и сертифициране, като насърчават използването на съвместими системи на стандарти и сертифициране. За тази цел те насърчават по-специално следното:

Член 13

Технологично развитие и интелектуална и индустриална собственост

1. За постигане на ефективно сътрудничество между предприятия от Пакта на страните от Андите и от Общността в областта на трансфера на технологии, лицензиране, финансиране на съвместни инвестиции и рисков капитал, договарящите се страни приемат, като надлежно съблюдават правата на интелектуална и индустриална собственост:

2. Договарящите се страни се ангажират да гарантират в рамките на своите законови и подзаконови разпоредби и политики, че се предоставя удачна и ефективна защита за правата на интелектуална и индустриална собственост, включително географски обозначения и наименования за произход, като тази защита се засилва при желание. Те също така се ангажират, където е възможно и доколкото техните законови и подзаконови разпоредби и политики позволяват това, да улеснят достъпа до бази данни и банки за данни в тази област.

Член 14

Сътрудничество в областта на минното дело

Договарящите се страни приемат да насърчават сътрудничеството в областта на минното дело, главно чрез изпълнението на дейности, насочени към:

Член 15

Сътрудничество в областта на енергетиката

Договарящите се страни признават значението на енергийния сектор за икономическото и социално развитие и са готови да засилят своето сътрудничество в тази област, по-специално по отношение на планирането, съхранението и ефективното използване на енергия, както и развитието на нови, икономически устойчиви източници на енергия.

Това засилено сътрудничество също така ще отчита въздействията върху околната среда. За тези цели договарящите се страни приемат да насърчават:

Член 16

Сътрудничество в областта на транспорта

Като признават значението на транспорта за икономическото развитие и засилването на търговията, договарящите се страни предприемат необходимите мерки за изпълнение на сътрудничество по отношение на всички видове транспорт.

Сътрудничеството се съсредоточава върху следното:

Член 17

Сътрудничество в областта на информационните технологии и далекосъобщенията

1. Договарящите се страни признават, че информационните технологии и далекосъобщенията са жизнено важни за икономическото и социално развитие и заявяват своята готовност да насърчават сътрудничеството в тези области от общ интерес, по-специално по отношение на следното:

2. Това сътрудничество се осъществява по-специално посредством следното:

Член 18

Сътрудничество в областта на туризма

В рамките на законодателствата си, договарящите се страни допринасят за сътрудничеството в областта на туризма в Пакта на страните от Андите, което се постига чрез специфични мерки, които включват:

Член 19

Сътрудничество в областта на околната среда

При осъществяване на сътрудничество в областта на околната среда, договарящите се страни потвърждават волята си да допринесат за устойчиво развитие; те ще положат усилия да съгласуват необходимостта от икономическо и социално развитие с необходимостта от надлежна закрила на природата и ще отделят нужното внимание в процеса на сътрудничество на тези части от населението, които са в най-необлагодетелствано положение, на градската среда и защитата на екосистеми като например тропическите гори.

За постигането на тези цели страните полагат усилия да работят заедно върху мерки, целящи по-специално:

Член 20

Сътрудничество в областта на биологичното разнообразие

Договарящите се страни полагат усилия да установят сътрудничество, по-специално в областта на биотехнологията, насочено към запазване на биологичното разнообразие. Сътрудничеството се основава на три критерия, а именно: социално-икономическа полезност, екологично съхранение и интересите на местните народи.

Член 21

Сътрудничество за развитие

С оглед увеличаване ефективността на сътрудничеството в областите, посочени по-долу, страните се стремят да установят многогодишна програма. Освен това страните признават, че желанието за по-добро управление на развитието включва от една страна отдаване на приоритет на най-бедните части на населението и най-изостаналите региони, а от друга страна предполага гарантиране на тясна интеграция на въпросите за околната среда в процеса на развитие.

Член 22

Сътрудничество в областта на земеделието, горите и селските райони

Договарящите се страни установяват сътрудничество в областта на селското стопанство, горите, агроиндустрията, земеделските храни и тропическите продукти.

За постигане на тези цели, в дух на сътрудничество и добра воля, и като взимат предвид законодателствата и на двете страни по тези въпроси, договарящите се страни разглеждат:

Договарящите се страни полагат усилия да насърчат сътрудничеството в областта на:

Член 23

Сътрудничество в областта на здравето

Договарящите се страни приемат да сътрудничат за подобряване здравето на хората, като съсредоточават усилията си върху нуждите на най-необлагодетелстваните групи от населението.

За постигане на тези цели те развиват съвместни изследвания, трансфер на технологии, обмен на опит и техническа помощ, по-специално по отношение на:

Член 24

Сътрудничество в областта на социалното развитие

1. Договарящите се страни установяват сътрудничество за по-нататъшно социално развитие в Пакта на страните от Андите, специално с цел подобряване условията на живот в най-бедните части от населението на Пакта на страните от Андите.

2. Мерките и програмите за постигане на тези цели включват подкрепа, по-специално във вид на техническа помощ, в следните области:

Член 25

Сътрудничество в борбата с наркотиците

В рамките на своите правомощия, договарящите се страни приемат да координират и засилват усилията си за превенция и намаляване производството, разпространението и употребата на незаконни наркотици.

Това сътрудничество, за което се разчита на компетентните в тази област органи, включва следното:

Договарящите се страни могат по взаимно съгласие да разширят сътрудничеството си и в други области.

Член 26

Регионална интеграция и сътрудничество

Договарящите се страни предприемат стъпки за насърчаване на регионалната интеграция на страните от Андите.

По-специално се отдава приоритет на:

Член 27

Сътрудничество в областта на държавната администрация

Договарящите се страни сътрудничат по административни въпроси на институционални организации и относно правораздаването на национално, регионално и общинско ниво.

За тази цел те предприемат стъпки, насочени към:

Член 28

Сътрудничество в областта на информацията, комуникацията и културата

Договарящите се страни се договарят съвместно да предприемат действия в областта на информацията и комуникацията с цел:

Тези мерки са по-специално във вид на:

Член 29

Сътрудничество в областта на рибните стопанства

Договарящите се страни признават значението на постигането на конвергенция в техен интерес в областта на рибните стопанства. Те полагат усилия да засилят и развиват сътрудничеството в тази област като:

Член 30

Сътрудничество в областта на обучението

Когато е ясно, че подобряване на обучението ще укрепи сътрудничеството, могат да се предприемат необходими действия в области от взаимен интерес, като се държи сметка за новите технологии в тази област.

Това сътрудничество може да бъде под формата на:

Член 31

Ресурси за предприемане на сътрудничество

1. Договарящите се страни се ангажират да осигурят, в рамките на своите възможности и чрез собствените си канали, необходимите ресурси за постигане целите на сътрудничеството, предвидено в настоящото споразумение, включително финансови ресурси. В тази връзка ще се извършва многогодишно програмиране и ще се определят приоритети, като се взимат предвид, когато е възможно, нуждите и нивото на развитие на Пакта на страните от Андите.

2. С цел да улесни сътрудничеството, предвидено в настоящото споразумение, Пактът на страните от Андите:

Тези принципи ще бъдат заложени и в последващи споразумения, в съответствие с националното законодателство.

Член 32

Съвместен комитет

1. Договарящите се страни се договарят да запазят Съвместния комитет, създаден съгласно споразумението за сътрудничество от 1983 г.; те също така се договарят да запазят Подкомитета за наука и технологии, Подкомитета за промишлено сътрудничество и Подкомитета за търговско сътрудничество.

2. Съвместният комитет:

3. Дневният ред за заседанията на Съвместния комитет се определя с взаимно съгласие. Комитетът сам установява разпоредбите по отношение на честотата и мястото за повеждане на заседанията си, избор на председател, възможност за създаване на подкомитети в допълнение към съществуващите и други въпроси.

Член 33

Други споразумения

1. Без да се засягат разпоредбите на Договорите за създаване на Европейските общности, настоящото споразумение или друго действие по него по никакъв начин не засягат правомощията на членовете на Общността да предприемат двустранни дейности с Пакта на страните от Андите в областта на икономическото сътрудничество или при необходимост да сключват нови споразумения за икономическо сътрудничество с Пакта на страните от Андите.

2. Без да се засягат разпоредбите на предходната алинея относно икономическо сътрудничество, разпоредбите на настоящото споразумение заместват разпоредбите на споразуменията, сключени между държавите-членки на Общностите и Пакта на страните от Андите, когато тези разпоредби са или несъвместими, или идентични с разпоредбите на настоящото споразумение.

Член 34

Европейска общност за въглища и стомана

Между Европейската общност за въглища и стомана и нейните държави-членки, от една страна, и Споразумението от Картахена и неговите държави-членки, от друга страна, се сключва отделен протокол.

Член 35

Териториално приложение

Настоящото споразумение се прилага от една страна на териториите, на които се прилага Договорът за създаване на Европейската икономическа общност и в съответствие с условията, постановени в този договор, и от друга страна, на териториите, обхванати от Споразумението от Картахена.

Член 36

Приложение

Приложението представлява неразделна част от настоящото споразумение.

Член 37

Влизане в сила и мълчаливо подновяване

Настоящото споразумение влиза в сила на първия ден от месеца след датата, на която договарящите се страни взаимно са се уведомили за завършване на процедурите, необходими за тази цел. Сключва се за срок от пет години и се подновява мълчаливо всяка година, освен ако някоя от страните не го денонсира на другата страна в писмен вид шест месеца преди датата на изтичане срока на споразумението.

Член 38

Автентични текстове

Настоящото споразумение е съставено в два оригинала на английски, датски, гръцки, испански, италиански, немски, нидерландски, португалски и френски, език, като текстовете на всички тези езици са с еднаква автентичност.

Член 39

Бъдещи развития

1. Договарящите се страни могат с взаимно съгласие да развиват и подобряват настоящото споразумение с оглед засилване нивата на сътрудничество и да го допълват посредством споразумения за специфични сектори или дейности.

2. По отношение изпълнението на споразумението, всяка от договарящите се страни може да прави предложения за разширяване обхвата на сътрудничество, като държи сметка за придобития опит в неговото прилагане.

Selle tõenduseks on nimetatud täievolilised esindajad käesolevale protokollile oma allkirja andnud.

En fe de lo cual, los plenipotenciarios abajo firmantes suscriben el presente Protocolo.

Til bekræftelse heraf har undertegnede befuldmægtigede underskrevet denne protokol.

Zu Urkund dessen haben die unterzeichneten Bevollmächtigten ihre Unterschriften unter dieses Protokoll gesetzt.

Εις πίστωση των ανωτέρω, οι υπογεγραμμένοι πληρεξούσιοι έθεσαν τις υπογραφές τους στο παρόν πρωτόκολλο.

In witness whereof the undersigned Plenipotentiaries have signed this Protocol.

En foi de quoi, les plénipotentiaires soussignés ont apposé leurs signatures au bas du présent protocole.

In fede di che, i plenipotenziari sottoscritti hanno apposto le loro firme in calce al presente protocollo.

Ten blijke waarvan de ondergetekende gevolmachtigden hun handtekening onder dit protocol hebben gesteld.

Em fé do que, os plenipotenciários abaixo-assinados apuseram as suas assinaturas no final do presente protocolo.

Hecho en Copenhague, el veintitrés de abril de mil novecientos noventa y tres.

Udfærdiget i København, dentreogtyvende april nitten hundrede og treoghalvfems.

Geschehen zu Kopenhagen am dreiundzwanzigsten April neunzehnhundertdreiundneunzig.

Έγινε στην Κοπεγχάγη, στις είκοσι τρεις Απριλίου χίλια εννιακόσια ενενήντα τρία.

Done at Copenhagen on the twenty-third day of April in the year one thousand nine hundred and ninety-three.

Fait à Copenhague, le vingt-trois avril mil neuf cent quatre-vingt-treize.

Fatto a Copenaghen, addì ventitré aprile millenovecentonovantatré.

Gedaan te Kopenhagen, de drieëntwintigste april negentienhonderd drieënnegentig.

Feito em Copenhaga, em vinte e três de Abril de mil novecentos e noventa e três.

Por el Consejo de las Comunidades Europeas For Rådet for De Europæiske Fællesskaber Für den Rat der Europäischen Gemeinschaften Για το Συμβούλιο των Ευρωπαϊκών Κοινοτήτων For the Council of the European Communities Pour le Conseil des Communautés européennes Per il Consiglio delle Comunità europee Voor de Raad van de Europese Gemeenschappen Pelo Conselho das Comunidades Europeias

Por la Comisión del Acuerdo de Cartagena

Por el Gobierno de la República de Bolivia

Por el Gobierno de la República de Colombia

Por el Gobierno de la República del Ecuador

Por el Gobierno de la República del Perú